Abaana ba muzibe 11 bafiiridde mu njega y’omuliro ogukutte essomero lya bamuzibe erya SALAAMA School for the Blind mu district y’e Mukono.
Ekisulo mwebabadde basula kyakutte omuliro mu kiro ku ssaawa nga mukaaga.
Kibaddemu abayizi 25, 11 bafudde, 6 baddusiddwa mu malwaliro nga bali mu mbeera mbi , 8 bebataasiddwa.
Francis Kinubi akulira essomero lino agambye nti bateebereza nti wandiba nga waliwo kalittima ayokeredde abaana bano bamuzibe, wabula nti ensonga bazirekedde police enoonyereze.
Amyuka omwogezi wa police mu Kampala n’emiriraano Luke Oweyesigire agambye nti batandikiddewo okunoonyereza ku bivuddeko omuliro guno.
Essomero eriyidde lyatandikibwawo mu 1999, n’ekigendererwa eky’okusomesa abaana abatalaba.#
lug_Latn lug_Latn lug_Latn lug_Latn lug_Latn lug_Latn